บสส.เลหลังบ้านมือสอง0%6เดือน
SAM เลหลังเอ็นพีเอต่ำกว่า 5 แสนบาท ให้ผ่อน 0% นาน 6 เดือน ลดราคากว่า 30%
2 ส.ค. 2555

SAM เลหลังเอ็นพีเอต่ำกว่า 5 แสนบาท ให้ผ่อน 0% นาน 6 เดือน ลดราคากว่า 30% 
นายชูเกียรติ จิตติไมตรีสกุล รองกรรมการผู้จัดการ บริษัท บริหารสินทรัพย์ สุขุมวิท (บสส.) หรือแซม เปิดเผยว่า บสส.ได้ออกแคมเปญให้ลูกค้าผ่อน 0% นาน 6 เดือน สำหรับลูกค้าสินทรัพย์ที่ซื้อสินทรัพย์ต่ำกว่า 5 แสนบาท มีจำนวนประมาณ 1,200 รายการ เพื่อเป็นการช่วยเหลือลูกค้ารายย่อย และผู้ประกอบอาชีพอิสระที่ไม่มีรายได้ประจำผ่านบัญชี ดังนั้นเมื่อลูกค้าผ่อนไปได้สักระยะหนึ่ง ลูกค้าจะมีประวัติการชำระเงินและสามารถที่จะกู้เงินกับธนาคารพาณิชย์ได้ ตั้งเป้าหมายจะขายได้ไม่ต่ำกว่า 20% ของสินทรัพย์ทั้งหมด 1,200 รายการ ซึ่งเริ่มตั้งแต่วันที่ 1 ส.ค.นี้ถึงสิ้นเดือน ธ.ค. 2555 
นอกจากนี้ บสส.ออกแคมเปญ “Hot Price” คัดสินทรัพย์กว่า 50 รายการ มูลค่ากว่า 300 ล้านบาท ลดราคาสูงสุด 30% และจะนำออกประมูลร่วมกับทรัพย์ทั่วไปรวมกว่า 130 รายการ มูลค่า 530 ล้านบาท โดยจะเปิดประมูลวันที่ 24 ส.ค.นี้ โดยตั้งเป้าหมายขายทรัพย์ไม่ต่ำกว่า 200 ล้านบาท โดย 6 เดือนแรกขายเอ็นพีเอได้ 900 ล้านบาท จากเป้าหมาย 1,200 ล้านบาท
นายชูเกียรติ กล่าวว่า ในเดือน ส.ค.นี้จะรับโอนเอ็นพีเอจากบรรษัทบริหารสินทรัพย์ไทย (บสท.) มาอีก 2.6 หมื่นล้านบาท ซึ่งจะทำให้ บสส.มีเอ็นพีเอ 3 หมื่นล้านบาท